
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 2625 /23.03.2021                                                                                           

REFERAT DE APROBARE
      a proiectului de hotărâre privind aprobarea documentației și indicatorilor tehnico-economici (faza SF) pentru investiția „Realizare rigole carosabile, CF 403416, orașul Deta, județul Timiș”.
Cu ocazia întocmirii proiectului tehnic pentru obiectivului de investiții: ”Realizare piste de biciclete pe străzile Mihai Eminescu, 1 Mai și Avram Iancu, accese la proprietate și acces auto la locuințele sociale, oraș Deta, Jud. Timiș” s-a constatat că pe amplasamentul de pe strada Avram Iancu, teren înscris in CF nr.403416 cu o suprafața totală de  S=5713 mp, nr. cad. 403416, este proiectata o pistă de biciclete  care  este amplasată adiacent șanțului pluvial (descoperit, cu H mediu=50 cm), ceea ce face ca utilizarea viitoarei piste să prezinte un disconfort respectiv, nesiguranță în circulație, pentru beneficiarii/utilizatorii pistei, astfel șanțul existent este necesar a se dezafecta, iar pentru scurgerea apelor pluviale se vor realiza rigole carosabile.

             Pentru îmbunătățirea traficului ciclist, de siguranță rutieră și pentru  atingerea unor prerogative de protecție a mediului pentru orașul Deta, este necesară realizarea investiției propuse prin prezentul Studiu  de Fezabilitate. Proiectul urmărește realizarea unei rigole carosabile pentru preluarea apelor pluviale. Aceasta se va realiza pe strada Avram Iancu (DN 59B) pe partea stângă, CF 403416 Deta, pe o lungime de 450 m. Șanțul existent se va dezafecta și se va umple cu pământ, pământul se va nivela și se va transforma în spațiu verde prin însămânțarea cu gazon. Rigolele propuse vor colecta mai eficient apele pluviale, creând un mediu ambiental curat.
            Astfel, vă propun spre aprobare proiectului de hotărâre privind aprobarea documentației și indicatorilor tehnico-economici (faza SF) pentru investiția „Realizare rigole carosabile, CF 403416, orașul Deta, județul Timiș”, după cum prevede art. 129, alin. (2) litera b), alin. (4), litera d) din O.U.G nr. 57/2019 privind Codul administrativ, cu modificările și completările ulterioare și HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.
P R I M A R,

Ec.Petru Roman.

